paragraph_text: Slika Satira predstavljala je ovo mitsko biće naslonjeno na stup koji je nosio skulpturu jarebice koju je naslikao tako realno da su gledatelji gledali samo nju. U bijesu, što je ostatak slike zanemaren, slikar je izbrisao jarebicu. Satir je vjerojatno bio jedno od njegovih posljednjih djela jer je imao oko sedamdeset godina i doživio je samo sljedećih dvadesetak godina slave koju je imao njegov suvremenik i prijatelj Apel. Obojica su bili izvrsni koloristi (koliko je to tehnika freske dozvoljavala), te crtači koji su smjelo koristili efekte perspektive i najistančanijih obrisa.<ref>O njihovoj vještini postoji legenda koja kaže da je Apel došavši u Protogenov studio i ne našavši njega kući, na jednoj njegovoj pripremljenoj podlozi kistom povukao tananu liniju i ostavio poruku da pogodi tko je dolazio. Protogen je došavši kući na već postojeću liniju iscrtao drugom bojom još tanju kojom ju je uzduž podijelio na pola i pozvao je Apela da mu dokaže svoju vještinu. Apel je došao i nije ustuknuo nego je dokazao svoju nadmoć naslikavši trećom bojom još tanju liniju podijelivši Protogenovu napola. Protogen je nakon ovog odustao od izazova i priznao Apelovu premoć. Ova slika je u vrijeme Plinija (Prirodna Povijest. xxxv. 83) preseljena u Rim, gdje je nakon više godina divljenja, nestala u požaru